Hosszabb nyitvatartás Szerbia több mint 150 postahivatalában

Hétköznaponként 20 óráig lesznek nyitva a kijelölt posták.

Több mint 150 postahivatal nyitvatartását hosszabbítják meg Szerbia-szerte. Hétfőtől a posták nem 19 óráig, hanem 20 óráig fogadják az ügyfeleket hétköznaponként.
Vajdasági postahivatalok esetében is hosszabb a nyitvatartás. Hétfőtől péntekig 20 óráig van nyitva például Szabadkán a főposta, a vasútállomásnál lévő hivatal és a Harcosok sorakozója lakótelep postája. A változás érinti még az újvidéki, a nagybecskereki, a zombori, a nagykikindai, a pancsovai és a mitrovicai postahivatalokat is.
20 óráig vannak nyitva ezek a postahivatalok.

Hosszabb nyitvatartás több mint 150 postahivatalban

Hosszabb nyitvatartás lesz Szerbia több mint 150 postahivatalában.

Hétfőtől a posták este 8 óráig dolgoznak
minden hétköznap.
Hétfő november 8-a, ma van.
Hétköznap hétfőtől péntekig van.
Korábban a szerbiai posták este 7 óráig voltak nyitva.
Hétfőtől péntekig este 8 óráig van nyitva
például Szabadkán a főposta,
a vasútállamosnál lévő posta
és a Harcosok sorakozója lakótelep postája is.
Hosszabb nyitvatartással működik még
az újvidéki, a nagybecskereki, a zombori,
a nagykikindai, a pancsovai és a mitrovicai posták is.
Ezek a postahivatalok vannak nyitva este 8 óráig.


A többi határátkelőhely az eddig megszokott rendben tart nyitva.

A húsvéti ünnepi időszakban, csütörtöktől április 18-ig meghosszabbított nyitvatartással, 7 és 22 óra között fogadja az utasokat az ásotthalmi közúti határátkelőhely - közölte a Csongrád-Csanád Vármegyei Rendőr-főkapitányság hétfőn a rendőrség honlapján.
A többi határátkelőhely az eddig megszokott rendben tart nyitva, így a röszkei autópálya-határátkelőhely 24 órában, a röszkei közúti határátkelőhely, a kübekházi és a tiszaszigeti 7 és 19 óra között működik.
Az elkövetkező napokban is torlódásra kell számítani a magyar-szerb határszakaszon, az utazóknak ajánlatos a közösségi oldalak határfigyelő csoportjainak bejegyzéseit és a megfelelő applikációkat figyelniük.

Csütörtöktől hosszabbított nyitvatartással működik az ásotthalmi határátkelőhely

Csütörtöktől hosszabbított nyitvatartással működik az ásotthalmi közúti határátkelőhely.

Csütörtök április 6-a lesz.
Április 6-tól április 18-ig lesz hosszabbított
nyitvatartás az ásotthalmi közúti határátkelőhelyen.
Ez azt jelenti, hogy ebben az időszakban
reggel 7 órától este 10 óráig fogadja az utasokat
az ásotthalmi közúti határátkelőhely.
A húsvéti ünnepek miatt lesz
hosszabbított nyitvatartás ezen a határátkelőhelyen.
A többi határátkelőhely az eddig megszokott
munkaidőben tart nyitva.
A röszkei autópálya-határátkelőhely 24 órában,
a röszkei közúti határátkelőhely,
a kübekházi és a tiszaszigeti
reggel 7 óra és este 7 óra között működik.
A húsvéti ünnepek miatt a következő napokban is
hosszú sorokra kell számítani
a magyar-szerb határátkelőhelyeken.
Az utazóknak ajánlatos a közösségi oldalak
határfigyelő csoportjainak bejegyzéseit figyelniük.


Ma van advent negyedik vasárnapja

Ma meggyújtjuk a koszorún az utolsó gyertyát, amely a szeretetet szimbolizálja. A negyedik gyertya Keresztelő Szent Jánost is jelképezi, aki Jézus eljövetelét hirdette és készítette az utat az emberek szívéhez. A mai nappal véget ér a karácsonyt megelőző készülődés. Az egyre több égő gyertya egyébként a növekvő fényt jelenti, amelyet Isten Jézusban a várakozónak ad karácsonykor. Az adventi időszak felkészülés Jézus Krisztus születésére, az Úr eljövetelére.

Ma van advent 4. vasárnapja

Ma meggyújtjuk a 4. gyertyát is
az adventi koszorún.
Az adventi koszorún a 4. gyertya
a szeretetet jelenti.
A mai nappal vége van
a karácsony előtti készülődésnek.
Holnapután szenteste lesz.
Holnapután december 24-e lesz.
Az adventi időszakban az emberek
felkészülnek Jézus Krisztus születésére.
Jézus Krisztus születését Karácsony napján,
december 25-én ünnepeljük.


Drágult a méz - Mennyit ér meg az egészségünk?

Ahogy sok minden más mostanában, a méz is drágult. De vajon mi lehet ennek az oka, mikor a természet adta kincs a méz? Ennek jártunk utána. Torontálvásárhelyi méhészek mondják el tapasztalataikat.

Kovács Mihály immár 15 éve foglalkozik méhészettel és jelenleg mintegy 55 méhkaptárat mondhat magáénak. Elmondása szerint a méhekre nagyon káros a sok permetezés a határban, ebben az esetben a kaptárakban is kevesebb a méh. A termelő elmondta, ha kisebb a mézhozam, az egyben a drágulást jelenti.
A torontálvásárhelyi Hódi Ferenc immár 40 éve méhészkedik. Elmondása szerint meg van elégedve az idei terméssel, annak ellenére, hogy nemigen kedvezett az időjárás. Mint mondta, hatással volt a hozamra a nagy meleg, ugyanis nem volt harmat, ezáltal pedig nektár sem.
A méz drágulásához hozzájárult a méhészetben használatos gyógyszerek és más eszközök árának növekedése is, ugyanakkor vannak olyan állandó mézfogyasztók, akik szerint a méz nem drága, ha azt nézzük, hogy mennyire egészséges az emberi szervezet számára.
A Közügyekben Domorád József mézintegrátor beszélt a mézpiac helyzetéről és a méz árának változásáról.

Megdrágult a méz

Ahogy sok minden más mostanában, úgy a méz is megdrágult.

A torontálvásárhelyi Kovács Mihály
15 éve foglalkozik méhészettel.
Torontálvásárhely 1 település Vajdaságban.
Kovács Mihálynak jelenleg 55 méhkaptára van.
Méhkaptár olyan fajta doboz,
amelyben a méhek élnek.
A méhkaptárakban van a méz.
Kovács Mihály elmondta, hogy a méhekre
nagyon káros a permetezés.
A permetezés miatt a kaptárakban is
kevesebb a méh.
A kevesebb méh miatt kevesebb a méz is,
ezért van a drágulás.
Hódi Ferenc szintén torontálvásárhelyi méhész.
Hódi Ferenc már 40 éve méhészkedik.
Hódi Ferenc elmondta, hogy meg van elégedve
az idei mézterméssel.
Hódi Ferenc elmondta, hogy nyáron
a nagy hőség nem tett jót a méheknek sem.
A méz drágulása azért is történt,
mert megdrágultak a méhészetben használatos
gyógyszerek és más eszközök ára is.
Sok ember azt mondja, hogy a méz sosem drága,
ha azt nézzük, hogy mennyire egészséges
az emberi szervezet számára.
Mézet érdemes sokat fogyasztani,
mert nagyon egészséges.


Nehéz időszak elé néznek a parlagfűre allergiás személyek

Jövő héttől már tüneteket okozhat a parlagfű virágzása.

A magyar Nemzeti Népegészségügyi Központ közleménye szerint a parlagfű pollenkoncentrációja a jövő hét végén több helyen is elérheti a tüneteket okozó közepes szintet, így akkortól már lehet számítani az allergiás tünetek megjelenésére. Idén a parlagfű tömeges pollenszórása várhatóan augusztus első napjaiban veszi kezdetét. A pollenterhelést a tartós, esős időszakok átmenetileg visszavethetik, de a záporok, zivatarok csak rövid időre tisztítják meg a levegőt. A szezon tetőzése az előző évek tapasztalatai alapján augusztus végén, szeptember elején várható.
Az Európai Unió régiói közül a Kárpát-medence a legfertőzöttebb parlagfűvel és annak pollenjével, a második helyen Franciaország délkeleti része, míg a harmadikon az olaszországi Pó-síkság áll.
A parlagfű allergia tünetei az orrfolyás, az orrdugulás, az orr- és szemviszketés, a szemkönnyezés, a tüsszögés, valamint a torok- és/vagy bőrviszketés.

Virágzik a parlagfű

Nehéz időszak következik a parlagfűre allergiás emberek számára.

Már virágzik a parlagfű.
Ez miatt jövő héttől már tüneteket okozhat
a parlagfű virágzása.
A parlagfűre allergiás személyeknél tünet lehet például
az orrfolyás, az orrdugulás, a tüsszögés, az orrviszketés,
a szemviszketés, a torok vagy bőrviszketés is.
Idén a parlagfű tömeges pollenszórása várhatóan
augusztus első napjaiban kezdődik.
A pollen virágport jelent.
A virágpor a levegőbe kerül, amit az emberek belélegeznek.
A parlagfű pollenjére allergiás embereknél
a virágpor belélegzése kellemetlen tüneteket okoz.
Ezekben az időszakokban is fontos lenne, ha esne az eső.
Az esőzések megtisztítják a levegőt,
aminek köszönhetően kevesebb pollen maradna a levegőben.
A parlagfüvet kötelezően irtani kell mindenkinek,
akinek például a telkén vagy az udvarán megjelenik.


Letesztelik tudásukat a nyolcadikosok

Ma és holnap írják a próba-kisérettségit a végzős általános iskolások Szerbiában.

A nyolcadikosok ma matematikából tesznek próbavizsgát, amely 12 órakor kezdődik, szombaton pedig anyanyelvből és irodalomból, valamint az általuk választott tantárgyból. A végzősök most először nem kombinált tesztet kapnak, az eddigi öt tantárgy helyett most csak egyből kell vizsgázniuk, amit ők választottak. A nyolcadikosok 38 százaléka a biológia mellett döntött, ezt a földrajz követi 29-cel. 16 százalékuk történelemből, 9 kémiából és 8 százalékuk fizikából vizsgázna az összesen 64.747 nyolcadikosból.

Próba-kisérettségit írnak a nyolcadikosok

Ma március 24-e, péntek van.
Holnap március 25-e, szombat lesz.
Végzős általános iskolás a 8. osztályos diák.
Ma matematikából tesznek próbavizsgát
a nyolcadikosok, amely 12 órakor kezdődik.
Szombaton anyanyelvből és irodalomból,
valamint az általuk választott tantárgyból
írják a próba-kisérettségit a nyolcadikosok.
A végzősök most először nem kombinált tesztet kapnak.
A korábbi években 5 tantárgy anyagából
kellett megírniuk a kombinált tesztet a végzősöknek.
Most csak egyből kell vizsgázniuk, amit ők választottak.
A legtöbb 8. osztályos tanuló a biológiát választotta.
Ezután a földrajzot, történelmet, kémiát
majd fizikát választották legtöbben a végzős diákok közül.
Összesen 64.747 nyolcadikos ír ma és holnap
próba-kisérettségit Szerbiában.


Több szerbiai városban is szennyezett a levegő

Ismét az egyik legszennyezettebb levegőjű város Belgrád a világon - írja a szerb közmédia.

Nemcsak a szerb fővárosban rossz a levegőminőség, Valjevóban, Užicén, Kosjerićen, Novi Pazarban és Nišben is magas a levegő részecskekoncentrációja. Smederevóban a legrosszabb a helyzet, ott rendkívül rossz a levegő minősége. A szakemberek szerint a veszélyeztetett csoportba tartozó személyek magas szennyezettségi szint mellett számos tünetet tapasztalhatnak magukon. Az említett helyeken érdemes kevesebbet tartózkodni a szabad levegőn. Jobb levegőminőséget az időjárás hozhat, amennyiben szeles és csapadékos.

Szennyezett a levegő több városban is

Szennyezett a levegő több szerbiai városban is.

A szennyezett levegő
piszkos levegőt jelent.
Belgrád újra az egyik
legszennyezettebb
város a világon.
Belgrád Szerbia fővárosa.
Rossz a levegő minősége
még Valjevóban,
Užicén, Kosjerićen,
Novi Pazarban és Nišben is.
Ezek mind szerbiai
városok.
A legszennyezettebb
levegő Smederevóban van.
A szennyezett levegő
rossz az ember egészségére.
Ahol szennyezett a levegő,
ott jobb, ha az ember
nincs sokat a szabad levegőn.
A szennyezett levegőt
a csapadékos és a szeles
időjárás tudja
megtisztítani.
Csapadék ugyanaz,
mint az eső.


Intenzív szerb nyelvi felzárkóztató képzést szervez az MNT

80 órás intenzív szerb nyelvi felzárkóztató képzést szervez a Magyar Nemzeti Tanács az ösztöndíjprogram keretében már felvételt nyert elsőéves egyetemisták számára.

A felzárkóztató órákat szeptember 5-e és 16-a között tartják az újvidéki Európa Kollégiumban. Idén a Vajdasági Jogászösztöndíj Programban résztvevő hallgatók is lehetőséget kapnak arra, hogy részt vegyenek a képzésen. A képzés megkezdése előtt tudásszintfelmérésre kerül sor, amelynek időpontja 2022. augusztus 29-e, hétfő, 10.00 óra. A helyszínek pedig a szabadkai Kosztolányi Dezső Tehetséggondozó Gimnázium, a zentai Bolyai Tehetséggondozó Gimnázium és a temerini Kókai Imre Általános Iskola. A képzés ingyenes, a szállást az MNT fedezi, míg az utazás és az étkezés költségei a résztvevőket terheli. A jelentkezési határidő augusztus 24-e.Jelentkezni a breki.mnt.org.rs címen lehet, bővebb információ pedig a Magyar Nemzeti Tanács Hivatalában a 024/524-534-es telefonszámon kapható. A Magyar Nemzeti Tanács programja Magyarország Kormányának támogatásával valósul meg.

Szerb nyelvi képzést szervez az MNT

Szerb nyelvi képzést szervez a Magyar Nemzeti Tanács.

A szerb nyelvi képzésen szerbül
tanulnak és beszélnek a diákok.
A szerb nyelvi képzés összesen
80 órás lesz.
A szerb nyelvi képzésre a már felvételt nyert
elsőéves egyetemisták jelentkezhetnek.
A szerb nyelvi képzést szeptember 5-től
szeptember 16-ig szervezi meg az MNT.
A szerb nyelvi képzés helyszíne
az újvidéki Európa Kollégium lesz.
Idén a Vajdasági Jogászösztöndíj
Programban résztvevő egyetemisták is
részt vehetnek a képzésen.
A képzés megkezdése előtt
felmérik a tanulók szerb nyelvi tudását.
A tudásszintfelmérés időpontja
2022. augusztus 29-e, délelőtt 10 óra lesz.
A tudásszintfelmérő helyszíne
a szabadkai Kosztolányi Dezső
Tehetséggondozó Gimnázium,
a zentai Bolyai Tehetséggondozó Gimnázium
és a temerini Kókai Imre Általános Iskola lesz.
A szerb nyelvi képzés ingyenes lesz.
A szállást az MNT fizeti az egyetemisták részére.
Az utazás és az étkezés költségeit
az egyetemistáknak kell fizetniük maguknak.
A szerb nyelvi képzésre a jelentkezési
határidő augusztus 24-e.
Jelentkezni a breki.mnt.org.rs
internetes oldalon lehet.
Még több információ a szerb nyelvi képzésről
a Magyar Nemzeti Tanács Hivatalában
a 024 524 534-es telefonszámon kapható.


Lélekharangot kapott Csantavér

Lélekharangot szenteltek fel a csantavéri nagy temetőben. A településen hosszú évekig nem volt lélekharang, azonban a délvidéki, felvidéki és magyarországi adakozók közös összefogásával az új harang is a helyére került.

Fiákeres, zenés felvonulás hangjaira ébredhettek Csantavér lakosai. A néphagyományokhoz híven, lovaskocsikkal vitték körbe az új lélekharangot a falu utcáiban. A résztvevők között voltak, akik Magyarországról érkeztek, hogy a jeles esemény részesei legyenek.
Prohászka Csaba, Ásotthalom, Magyarország: „Nagyon fontos számomra a magyar néphagyományok mindennapjainkba való beiktatása, illetve a hagyományok megélése és hagyományokban való élés. A hagyományokat nem őrizni kell, a jószágot kell őrizni. Egy baráti invitálásra legnagyobb örömmel éreztünk ide.”
A harang 550 kilométer messziről, egyenesen Szlovákiából érkezett új helyére. Egy fiatal, mindössze 23 éves harangöntő, Slíž Róbert keze munkájának köszönhető. A szervezők már a napokban elkészítették a harang méltó helyét, közvetlen az új boltívvel kiegészített siralomház előtt.
Kiss Zsolt Béla, szervező, Csantavér: „A lélekharang azért fontos, mert már a környéken mindenhol, minden temetőben van lélekharang. Dusanovóban, Visnyevácon is van, csak Csantavéren nem volt. Szerettük volna ezzel is jelképezni, hogy Csantavér is elmozdul a semleges semmittevéstől. Egy kicsit csinálunk a faluban.”
A lélekharang általában a temetések kezdetén szólal meg, amely imára szólítja az embereket. A harang felszentelése előtt szentmisét tartottak, ezt követően pedig ünnepi műsor keretében áldotta meg a falu plébánosa a lélekharangot. Az anyagi hátterét jó szándékú adakozók biztosították, háromezer euró értékben.

Lélekharangot kapott Csantavér

Lélekharangot szenteltek fel vasárnap délelőtt a csantavéri nagy temetőben.

Vasárnap március 13-a, tegnap volt.
Csantavér 1 település Vajdaságban.
Csantavéren hosszú évekig nem volt lélekharang.
A vajdasági, felvidéki és a magyarországi
adakozóknak köszönhetően az új harang is
a helyére került.
Felvidék Szlovákiának az a része,
ahol sok magyar ember él.
Vasárnap délelőtt lovaskocsikkal és zenés felvonulással
vitték körbe az új lélekharangot a falu utcáin.
A résztvevők között voltak, akik Magyarországról
érkeztek az eseményre.
A harang 550 kilométer messziről,
Szlovákiából érkezett.
Egy fiatal, 23 éves harangöntő készítette a lélekharangot.
A harangöntő fiatal fiút Slíž Róbertnek hívják.
A szervezők már korábban elkészítették
a harang helyét a siralomház előtt.
A lélekharang legtöbbször temetések kezdetén szólal meg.
A lélekharang megszólalása
imára szólítja az embereket.
A harang felszentelése előtt szentmisét tartottak.
Ez után ünnepi műsort szerveztek
a falu plébánosa pedig felszentelte a lélekharangot.
Plébános ugyanaz, mint a pap.
A lélekharang 3 ezer euróba került,
amit jóakaratú adakozó emberek fizettek ki.


Nyílt nap lesz a zentai Bolyai Gimnáziumban

Nyílt napra várja az érdeklődő diákokat és szüleiket a zentai Bolyai Tehetséggondozó Gimnázium és Kollégium.

November 7-én, kedden a képzőművészeti szakot mutatják be délelőtt 10 órától, valamint 16 órától. November 8-án, szerdán a matematika és informatika szakok ismertetése következik szintén délelőtt 10 órától, majd 16 órától. További információt az iskola titkárságán kaphatnak a következő telefonszámokon: 024/816-666 illetve a 024/816-700.

Nyílt napot tartanak novemberben a zentai Bolyai Tehetséggondozó Gimnázium és Kollégiumban.

A nyílt napon november 7-én, kedden
a képzőművészeti szakot mutatják be délelőtt 10 órától.
A nyílt napon november 8-án, szerdán
a matematika és informatika szakokat mutatják be
délelőtt 10 órától, majd délután 4 órától.
A nyílt napra az érdeklődő diákokat
és szüleiket várják a zentai Bolyai Gimnáziumba.
Még több információ a nyílt napról
a következő telefonszámokon kaphatóak:
024 816666
024 816700


Hagyományos módon, 45 perces órákkal indul a tanév

Az ajánlást a szerb kormánynak még el kell fogadnia.

Szeptember elsején kezdődik a tanév, hagyományos módon, 45 perces tanórákkal - nyilatkozta Branko Ružić a köztársasági válságstáb ülését követően. A szerb oktatási miniszter kiemelte, az osztályokat nem osztják fel, a maszkviselés pedig kötelező lesz a diákok számára.
Az oktatásra három modellt vezetnének be, amelyeket önkormányzati szinten határoznak meg minden héten. Változás esetén péntekenként 12 óráig kell értesíteni a szülőket - közölte a válságstáb ülését követő sajtótájékoztatón Branko Ružić oktatási miniszter.
Az első, zöld besorolás szerint tantermi oktatás zajlik, teljes osztályokban, a gyerekeknek csak akkor kell maszkot viselniük, amikor beszélnek, és a beoltott tanároknak nem kell maszkot viselniük, amennyiben másfél méternél távolabb állnak a diákoktól.
A második, sárga besorolás szerint egy nap tantermi oktatást egy nap online vált - ez a 7., 8. osztályosokra és a középiskolásokra vonatkozik.
A harmadik modell a vörös besorolás, a tavalyi gyakorlat szerint rövidített órák mellett csoportokra bontott osztályokban valósulna meg az oktatás. Ez az általános iskolákban kombinálva valósulna meg a távoktatással, míg a középiskolák esetében kizárólag online oktatás lenne.
Branko Ružić, oktatási miniszter, Szerbia: „A harmadik modell a legveszélyeztetettebb községekre vonatkozna, vagyis azokra, amelyekben az említett tényezők szerint az adatok magas kockázatot jelentenek, itt tehát a középiskolások online tanulnának, az általános iskolások pedig kombinált osztályokban. Elsőtől a negyedik osztályig 30 perces órákra járnak, és a tavalyi évhez hasonlóan 16 főtől kisebb csoportokba osztanák őket.”
Az óvodákban a gyerekeknek és az oltott gondozóknak sem kell maszkot viselniük. Ha egy csoportban egy gyermek megbetegszik, onnantól minden gyereknek maszkot kell viselnie, a fertőzött gyerek pedig karanténba kerül. Ha kettő vagy több fertőzött van, minden gyermeknek tíz napon keresztül online tartanak foglalkozást - mondta Ružić.
Dr. Predrag Kon járványügyi szakorvos kiemelte, a járványhelyzet jelenleg nem túl kedvező, mert az iskolakezdés egybeesik a vírus nagy aktivitásával.
Az előzetes bejelentésekkel ellentétben a válságstáb ülésén nem volt szó az oktatásban és az egészségügyben dolgozók kötelező oltásáról.

Hagyományos módon kezdődik az iskola

Tegnap volt a szerbiai válságstáb megbeszélése.

Tegnap augusztus 24-e, kedd volt.
A szerbiai válságstáb döntése szerint
szeptember 1-jén hagyományosan kezdődik a tanítás.
Ez azt jelenti, hogy szeptembertől
az iskolákban kezdődik a tanítás,
45 perces tanórákkal.
Az osztályokat nem osztják fel.
A maszkviselés kötelező lesz a tanulók számára.
Ha rosszabb lesz a járványhelyzet,
akkor a községek döntik el, hogy milyen
modellt vezetnek be az iskolákban.
Rossz járványhelyzet esetén
a szerbiai válságstáb a tanításra 3 modellt vezetne be.
Az első modell a zöld besorolás.
Ez azt jelenti, hogy a tantermekben lesz a tanítás.
A gyerekeknek csak akkor kell maszkot viselniük,
amikor beszélnek.
A beoltott tanároknak nem kell maszkot viselniük,
ha 1,5 méternél távolabb állnak a diákoktól.
A második modell a sárga besorolás.
A sárga modell azt jelenti, hogy 1 nap az iskolában,
1 nap pedig otthon, az interneten lesz a tanítás.
Ez a 7., a 8. osztályos tanulókra
és a középiskolásokra vonatkozik.
A harmadik modell a vörös besorolás.
Ez azt jelenti, hogy rövidített órák mellett
csoportokra osztott osztályokban zajlana a tanítás.
Ha a rossz járványhelyzet miatt távoktatást kellene
bevezetni, akkor az általános iskolákban
kombinált oktatás lenne.
Kombinált oktatás azt jelenti, hogy egyik nap
az iskolában, egyik nap pedig otthon,
az interneten keresztül van a tanítás.
Oktatás tanítást jelent.
A középiskolákban a távoktatás
csak az interneten keresztül történne.

Az óvodákban a gyerekeknek
és a beoltott óvónőknek sem kell maszkot viselni.
Ha 1 csoportban egy gyerek megbetegszik,
akkor az egész csoportnak kell maszkot viselni.
A koronavírusos óvodás pedig karanténba kerül.
Ha az ovis csoportban 2 vagy több koronavírusos van,
akkor minden gyermeknek 10 napig
az interneten keresztül tartják a foglalkozásokat
az óvónők.
Dr. Predrag Kon járványügyi orvos azt mondta,
hogy a járványhelyzet jelenleg rossz Szerbiában.
A szerbiai válságstáb megbeszélésén
nem volt szó az oktatásban és az egészségügyben dolgozók
kötelező oltásáról.
Oktatásban dolgozó például a tanító, a tanár.
Egészségügyben dolgozó például
az orvos, a nővér, az ápoló.
A szerbiai válságstáb ajánlásait
a szerb kormánynak még el kell fogadnia.
A szerb kormányban azok a politikusok vannak,
akik irányítják az országot.


Különleges, innovatív könyv készült értelmileg akadályozott gyerekek számára

Losonci Elina Mirci és Bori című kötete egyidejűleg mese- és fejlesztőkönyv. Fordulatos állatmesét mutat be, amely elvont fogalmak értelmezésére és négy fejlettségi szintre épül.

Losonci Elina mesekönyve egy állatmesét mutat be, amelynek története nem változik a négy szint haladásával, viszont nyelvezete fokozatosan bonyolultabbá válik, ezáltal a gyerekek egészen iskolakezdésig használhatják.
Losonci Elina, író: „Akár egyéves, másfél éves kisgyermek is örömét leli benne, ha a szülő olvassa, illetve hétéves korban is, amikor tanulunk olvasni, akkor nagyon jó fejlesztő könyvnek számít, mivel az egyszerű mondatok folyamatosan átalakulnak és a negyedik szintre olyan mondatokat kapunk, ami már egy 7-8 éves gyermeknek a nyelvi szintjén van leírva.”
A könyvet a Magyar Tannyelvű Tanítóképző Karon mutatták be. Jerasz Anikó, az MNT Végrehajtó Bizottságának elnöke elmondta, a kiadvány hamarosan az összes magyar nyelvű speciális intézmény és osztály számára elérhető lesz. „Mindazon pedagógusok, akik speciális általános vagy középiskolában dolgoznak, illetve olyan általános iskolákban, ahol van speciális tagozat is és jelen lesznek a könyvbemutatón, ők ajándékba fogják kapni ezeket a könyveket, de a tanév elejéig igyekezni fogunk minden intézménybe eljuttatni, ahol jelen van a speciális tagozat.”
Az új kiadvány a Fórum Könyvkiadó Intézet jóvoltából és a Magyar Nemzeti Tanács támogatásával jelent meg. A kiadó oldaláról 890 dinárért rendelhető.

Különleges könyv az értelmileg akadályozott gyerekek számára

Különleges könyv jelent meg az értelmileg akadályozott gyerekek számára.

A könyvet Losonci Elina gyógypedagógus írta.
A gyógypedagógus olyan tanító vagy tanár,
aki fogyatékkal élő gyerekekkel foglalkozik.
A könyv címe a Mirci és Bori.
A könyv egyszerre meséskönyv és fejlesztőkönyv is.
Losonci Elina mesekönyve 1 állatmesét mutat be.
A könyvben a mese története nem változik,
de a nyelvezete egyre bonyolultabbá válik.
Ez azt jelenti, hogy a meséskönyv
egészen a kiskorú gyerekeknek
és az iskoláskorú gyerekeknek is
érdekes lesz.
A meséskönyvben a nehezebb szavak
könnyen és érthetően el vannak magyarázva.
A könyvet tegnap Szabadkán,
a Magyar Tannyelvű Tanítóképző Karon mutatták be.
Tegnap július 15-e, péntek volt.
A meséskönyv hamarosan az összes
magyar nyelvű speciális iskolában
és osztályban elérhető lesz.
A speciális iskolákban sok értelmileg akadályozott
gyermek tanul.
Tervek szerint minden olyan általános iskola is
ajándékba fogja kapni
a Mirci és Bori című meséskönyvet,
ahol van speciális tagozat.
Az új könyvet a Fórum Könyvkiadó Intézet
internetes oldalán lehet megrendelni.
A Mirci és Bori című meséskönyv ára 890 dinár.


Díjmentes orvosi vizsgálatok Csantavéren

A lakosok tanácsokat is kaphatnak az orvosoktól.

Ingyenes egészségügyi szűrővizsgálatot tartanak kedden a csantavéri helyi közösségben. A lakosok reggel 8-tól 11 óráig tudják ellenőrizni egészségügyi állapotukat, egészségügyi kártya nélkül is. Lehetőség lesz vérnyomás-, vércukorszint-, vérzsírszint- és testmagasságmérésre, valamint a súly és a testtömeg-index meghatározására is. Emellett az orvosok tanácsokkal látják el a hozzájuk fordulókat. A dohányzók számára lehetővé teszik a kilégzett levegő szén-monoxid-értékének lemérését is.

Ingyenes orvosi vizsgálatok Csantavéren

Kedden ingyenes orvosi vizsgálatok lesznek Csantavéren.

Kedd október 22-e, holnap lesz.
Az ingyenes szó ugyanaz, mint a díjmentes.
A csantavéri helyi közösségben lesznek az orvosi vizsgálatok.
Reggel 8 órától 11 óráig lesznek orvosi vizsgálatok Csantavéren.
Az orvosok ellenőrzik az emberek egészségét a vizsgálaton.
Az orvosok ellenőrzik az emberek vérnyomását, vércukorszintjét, testmagasságát, testsúlyát.
Az orvosok tanácsokat fognak adni az embereknek az orvosi vizsgálaton Csantavéren.
Az orvosok a dohányzó emberek egészségét is ellenőrizni fogják az orvosi vizsgálaton.
Több orvos is ellenőrizni fogja az emberek egészségét holnap, Csantavéren.


Visszakerül a helyére a hajdújárási turulmadár

Visszakerül eredeti helyére a közel 80 éves hajdújárási turulmadár.

A nagyjából 1,3 méteres szobrot először restaurálják, majd várhatóan a szüreti napokra helyezik vissza a katolikus templom udvarába.
A turul történetét Sövény Rudolf önkormányzati képviselő ismertette.
„1943 őszén Csajkás Antal akkori hajdújárási plébános fordult egy kérvénnyel Szabadka városához, hogy szeretnének egy emlékművet állítani a templomudvarban, amely állnak egy turulmadárszoborból, egy címertáblából és egy országzászlóból. Ez a történet húzódott egészen 1944-ig. Amikorra megkapták volna az engedélyt, vagy leleplezték volna ezt a szoboregyüttest, addigra bevonultak vidékünkre a szerb és az orosz seregek, ezért a plébános megijedt és elásta a templomudvarban szobrot. Attól félt, hogy majd kárt tesznek benne. Közel 40 évet volt a föld alatt.”
A szobor történetének folytatását a Közügyekben hallhatják.

Visszakerül az eredeti helyére a 80 éves hajdújárási turulmadár szobor.

Hajdújárás 1 falu Vajdaságban.
A turulmadár szobra 1,3 méter magas.
Ezen a szobron még javításokat kell tenni.
Várhatóan a hajdújárási szüreti napokra
helyezik vissza a turulmadarat az eredeti helyére.
Az eredeti helye a hajdújárási katolikus templom udvara.
A turulmadár szobrának nagyon érdekes
története van.
1943 őszén Csajkás Antal volt Hajdújáráson a pap.
A papot plébánosnak is lehet nevezni.
Csajkás Antal plébános kérvényezte
Szabadka városától, hogy a hajdújárási
katolikus templom kapjon 1 szobrot.
A turulmadár szobrot végül
1944-ben kapta meg Hajdújárás.
A turulmadár szobrot nem sikerült felállítani
a hajdújárási templom udvarárában,
mert háború kezdődött az országban.
A plébános megijedt, és elásta a templom
udvarában a szobrot.
Majdnem 40 évet volt a föld alatt
a turulmadár szobra.
Jelenleg Magyarkanizsán van a szobor,
ahol restaurálni fogják.
Magyarkanizsa 1 város és község
Vajdaságban.
A restaurálás szó azt jelenti, hogy
az idő múltával megrongálódott műalkotást
újra jó állapotba hozzák, javítják.


A kiadványok szerbül, valamint a nemzeti kisebbségek nyelvein is elérhetőek.

Mától vásárolhatóak meg a kisérettségi feladatgyűjteményei Szerbiában. Három kiadványról van szó, amelyek az anyanyelv, a matematika, illetve a kombinált tesztre készítik fel a diákokat. A cél, hogy közelebb hozzák a tanulókhoz a júniusi érettségi vizsga feladatainak mintáját, és lehetővé tegyék számukra az önálló gyakorlást, a tudásuk ellenőrzését.
Az Oktatás és Nevelés Minőségértékelési Intézet és az Oktatási Szemle közös kiadványai szerbül, valamint a nemzeti kisebbségek nyelvein is elérhetőek. A feladatgyűjtemények megvásárolhatóak a belgrádi Oktatási Szemle könyvesboltjában, de országszerte megtalálhatóak a könyvesboltokban, valamint utánvéttel is megrendelhetők.

Ma január 24-e, kedd van.
A feladatgyűjtemények szerbül
és a nemzeti kisebbségek nyelvén is megvásárolhatóak.
Nemzeti kisebbségi nyelv Szerbiában
például a magyar, a horvát.
Anyanyelv, matematika és kombinált tesztre
készíti fel a diákokat a feladatgyűjtemény.
Kisérettségit minden nyolcadikos tanuló ír.
A kisérettségi tudásfelmérő teszteket jelent.
A feladatgyűjtemény segítségével
a tanulók még jobban fel tudnak készülni
a júniusi kisérettségire.
A feladatgyűjtemény célja, hogy a tanulók
sikeres kisérettségi teszteket írjanak meg.
A feladatgyűjtemények megvásárolhatóak
a belgrádi Oktatási Szemle könyvesboltjában.
Belgrád Szerbia fővárosa.
A feladatgyűjtemények megvásárolhatóak
az országban lévő könyvesboltokban,
valamint meg is lehet őket rendelni.


Felhívás a XXIX. Kálmány Lajos Népmesemondó Versenyen való részvételre

Kálmány Lajos (1852–1919) vidékünk első néprajzkutatója, a modern magyar folklórtudomány egyik megalapozója, tiszteletére a Zentai Önkormányzat és a Zentai Városi Könyvtár huszonkilencedik alkalommal rendezi meg a Kálmány Lajos Népmesemondó Versenyt.

A verseny elődöntőit április utolsó hetében öt körzetben: a Bánságban (Muzslya), Nyugat-Bácskában (Bácskertes), Közép-Bácskában (Temerin), Észak-Bácskában (Hajdújárás) és a Tisza mentén (Zenta), döntőjét pedig 2024. május 25-én tartják.
A rendezvénnyel kapcsolatban bővebb információ, illetve nyilatkozat Baráth Hajnal Annától kérhető, a hajnal.anna84@gmail.com villámpostacímen, illetve a 063/569-247-es telefonszámon.
Csatolmányban megtalálható a felhívás teljes szövege!

Felhívás népmesemondó versenyre

A Zentai Városi Könyvtár szervezi meg a Kálmány Lajos Népmesemondó Versenyt.

A Zentai Városi Könyvtár 29. alkalommal szervezi meg
a Kálmány Lajos Népmesemondó Versenyt.
Kálmány Lajos vidékünk első néprajzkutatója volt.
A verseny elődöntőit április utolsó hetében 5 körzetben tartják meg.
Ez az 5 körzet a következő:
a Bánságban (Muzslya),
Nyugat-Bácskában (Bácskertes),
Közép-Bácskában (Temerin),
Észak-Bácskában (Hajdújárás)
és a Tisza mentén (Zenta).
A verseny döntőjét 2024. május 25-én tartják meg.
A népmesemondó versennyel kapcsolatban
még több információ Baráth Hajnal Annától kérhető.
A hajnal.anna84@gmail.com e-mail címen,
vagy a 063 569247-es telefonszámon kaphatnak információt.


Szlovákia egészségügyi felszereléssel segíti Szerbiát

Az uniós polgári védelmi mechanizmus részeként a járványhelyzet idején használatos eszközök érkeztek az országba.

A belgrádi nőgyógyászati klinikára egyebek között 5000 védőköpeny, 247 tisztálkodási csomag, 15 ezer PCR-teszt jött Szlovákiából. A szlovákok már korábban is segítették a szerbiai járványügyi védekezést - írja a Tanjug hírügynökség.

Szlovákia egészségügyi felszereléssel támogatta Szerbiát

A járványhelyzet idején használatos eszközök érkeztek Szerbiába.

Szlovákiából érkeztek
az egészségügyi felszerelések
Szerbiába.
A belgrádi nőgyógyászati
klinikára érkezett
az 5000 védőköpeny,
247 tisztálkodási csomag
és 15.000 PCR-teszt
Szlovákiából.
Belgrád Szerbia fővárosa.
PCR-teszt koronavírus
tesztet jelent.
Szlovákia már korábban is
segített Szerbiának
a járványügyi védekezésben.
Szlovákia 1 ország,
ami Magyarországgal határos.


Ingyenes elsősegélyképzés Zentán

Az elsősegélynyújtás világnapja alkalmából a zentai Vöröskereszt ingyenes képzést szervez.

Várják mindazok jelentkezését, akik el szeretnék sajátítani az elsősegélynyújtás alapjait, vagy csupán felfrissítenék korábban megszerzett tudásukat.
Arra kérik az az érdeklődőket, hogy legkésőbb 2022. szeptember 2-ig, (péntek) jelentkezzenek, hogy kisebb csoportokat tudjanak kialakítani, és meghatározni a pontos időpontokat.
Jelentkezni a 024/811-475-ös telefonszámon, e-mail-ben a senta@redcross.org.rs vagy személyesen Zentán, a Posta utca 1 szám alatt lehet.
A helyek száma korlátozott. Mindenkit szeretettel várnak!

Ingyenes elsősegélyképzés Zentán

A zentai Vöröskereszt ingyenes elsősegélyképzést szervez.

Az elsősegélynyújtás világnapja alkalmából
szervezi meg a zentai Vöröskereszt a képzést.
Várják azoknak a jelentkezését,
akik szeretnék megtanulni
az elsősegélynyújtás alapjait.
Várják azoknak a jelentkezését is,
akik szeretnék felfrissíteni a korábban
megszerzett tudásukat az elsősegélynyújtásról.
A megfelelő elsősegélynyújtás életeket is menthet.
A zentai Vöröskereszt munkatársai
arra kérik az érdeklődőket,
hogy legkésőbb 2022. szeptember 2-ig jelentkezzenek.
Így tudják kialakítani, hogy kisebb csoportok legyenek
és így tudják meghatározni
a pontos időpontokat.
Az elsősegélyképzésre a következő
elérhetőségeken lehet jelentkezni:
a 024 811475-ös telefonszámon
vagy a senta@redcross.org.rs e-amil címen
vagy személyesen Zentán,
a Posta utca 1-es házszámon.
A szervezők mindenkit szeretettel várnak a képzésre!


Január 22-én ünnepeljük a magyar kultúra napját

A Boldogasszony ablakában című kisjátékfilmmel készül a Vajdasági Magyar Művelődési Szövetség. Kálló Béla alkotását péntek este sugározza a Pannon Televízió.

A korábban megszokott megemlékezések, ünnepi műsorok elmaradnak, vagy átkerülnek az online térbe. A Vajdasági Magyar Művelődési Szövetség egy kisjátékfilmmel készül.
A Boldogasszony ablakában című film három évforduló, esemény előtt tiszteleg. Ezek a nemzeti összetartozás éve, a Vajdasági Magyar Ünnepi Játékok, illetve a magyar kultúra napja. Az alkotás rendezője Kálló Béla. A filmet január 22-én 20 óra 30 perckor láthatják a Pannon TV műsorán.
A magyar kultúra napja Magyarkanizsán
Alkalmi, verses-zenés irodalmi műsorral készül a magyarkanizsai Cnesa Oktatási és Művelődési Intézmény idén a magyar kultúra napja alkalmából. Fellépnek a Zentai Magyar Kamaraszínház művészei a Ha vártál lángot… című összeállítással. Kortárs és klasszikus magyar írók versei csendülnek fel Verebes Judittól, Dévai Zoltántól, Szilágyi Árontól, Papp Arnoldtól és Virág Györgytől. Az alkalmi műsor pénteken 18 órakor kezdődik a magyarkanizsai Művészetek Házában. A belépés díjtalan.

Ma van a magyar kultúra napja

Ma, vagyis január 22-én van a magyar kultúra napja.

A magyar kultúra
napját egész Magyarországon
és más magyar lakta
területeken is
megünneplik
a magyar emberek.
Minden év január 22-én
programok vannak
szervezve a magyar
kultúra napja alkalmából.
Idén a koronavírus-járvány
miatt, csak az interneten
keresztül lesznek
programok.
Idén 2021. van.
A magyar kultúra napját
1989 óta ünneplik
a magyar emberek
január 22-én.
Azért ünnepeljük
ezen a napon
a magyar kultúra napját,
mert Kölcsey Ferenc
1823-ban ezen a napon
fejezte be
a magyar Himnuszt.
Kölcsey Ferenc
nagyon híres magyar
költő és nyelvújító volt.
A magyar kultúra
napja alkalmából
ma több magyar
nyelvű TV csatornán
híres magyar filmeket
lehet nézni és
híres magyar zeneműveket
lehet hallgatni.
A Pannon TV-ben
is lesz 1 film látható
a magyar kultúra
napja alkalmából.
Ma este 20:30-kor
kezdődik
a Boldogasszony ablakában
című film.
A filmet Kálló Béla
vajdasági magyar
színész és színházi
rendező rendezte.


Hétvégén kerül megrendezésre a Palicsi Bornapok

Az esemény szervezője idén is a Park-Palics Kft. és Palics Helyi Közösség. A Palicsi Magyar Sokadalom és a Folk Music Fest is csatlakozott a rendezvényhez.

Kiállításmegnyitóval kezdődik az idei Palicsi Bornapok rendezvénysorozat pénteken fél ötkor a helyi közösség épületében, majd a Szent Orbán templomban kétnyelvű szentmisén vehetnek részt az érdeklődők. A Nyári Színpadon a Palicsi Magyar Sokadalom és a Folk Music Fest népzenei fesztivál várja a közönséget. Juhász Gábor, zenekarvezető, Juhász Zenekar: „Pénteken délután már egy sokadalmi hangulat várja a nyári színpadra érkező családokat, hiszen kirakodóvásár, különböző kézműves foglalkozások, nemezelés, arcfestés és gyöngyfűzés lesz a gyerekek számára szervezve. 18 óra 30-tól az Alma együttes koncertje következik.”
Az est folytatásában Pál István Szalonna és zenekara várja az érdeklődőket. A zenekar a Magyar Állami Népi Együttes illetve a Felszállott a páva hivatalos zenekara.
A programok szombaton kispályás labdarúgó tornával folytatódnak. Dobó Márta, közgyűlési elnök, Palics HK (VMSZ): „Párhuzamosan tíz órától a nagy teraszon kezdetét veszi a palicsi borünnep, ahol a borok osztályzása, értékelése történik meg az idei évben is. Hivatalosan pedig 11 órakor kerül ünnepélyesen megnyitásra a 2019-es évi Orbán-napok.”
Délután a népzene szerelmeseit a Kárpát-medencei Népdalkörök találkozója várja az iskolában, de ez mellett lesz balett előadás, színjátszó csoportok bemutatkozása és sportbemutató is.

Hétvégén szervezik meg a Palicsi Bornapokat

Hétvégén, május 24-én és 25-én szervezik meg a Palicsi Bornapokat Palicson.

A Palicsi Bornapok pénteken, május 24-én kezdődik 16:30-kor.
A palicsi helyi közösségben kezdődik 16:30-kor a Palicsi Bornapok.
A palicsi helyi közösségben kiállítás lesz pénteken, 16:30-kor.
A kiállítás után mise lesz a Szent Orbán templomban Palicson.
Kétnyelvű mise lesz a Szent Orbán templomban Palicson.
A kétnyelvű mise szerbül és magyarul lesz.
A palicsi nyári színpadon is lesznek programok péntek délután.
A palicsi nyári színpadon kirakodóvásár lesz.
A kirakodóváráson sok dolgot tudunk vásárolni.
A palicsi nyári színpadon arcfestés és gyöngyfűzés is lesz a gyerekeknek.
A palicsi nyári színpadon 18:30-tól énekel az Alma együttes.
Az Alma együttesben magyarországiak énekelnek.
Az Alma együttes gyermekdalokat énekel.
A palicsi nyári színpadon este Pál István Szalonna és zenekara fog énekelni.
Pál István Szalonna és zenekara magyarországi énekesekből áll.
Május 25-én, szombaton folytatódik a Palicsi Bornapok.
Május 25-én, szombaton 10:00 órakor kispályás labdarúgó torna lesz.
A kispályás labdarúgó torna focimeccset jelent.
Azért kispályás, mert nem az egész focipályán játszanak a focisták.
Szombaton délelőtt, 10:00 órakor a palicsi nagy teraszon kezdődik a bor ünnep.
A bor ünnepen az emberek sok bort meg tudnak nézni.
Szombaton 11:00 órakor az Orbán-napok ünnepélyes megnyitója lesz a palicsi nagy teraszon.
Ünnepélyes megnyitó az, amikor a szervezők üdvözlik az embereket az Orbán-napokon.
Szombaton délután a palicsi iskolában lesznek programok.
Program lesz például a balett előadás, színjátszó csoport előadása, sportbemutató.
Szombaton délután a palicsi iskolában népdalokat is énekelnek a fellépők.
Népdal régi magyar dalokat jelent, amit régen énekeltek az emberek.


Kövesse élőben a Gyöngyösbokrétát Magyarcsernyéről a Pannon TV-ben

A hétvégén tartják a vajdasági népművészek legnagyobb szemléjét Magyarcsernyén, a Durindót és a Gyöngyösbokrétát. A néptáncosok mai fellépéseit élőben követhetik a Pannon Televízióban.

Szombaton a néptáncosoké a főszerep, vasárnap pedig az énekeseké a színpad.
Szombaton 12.30-kor a római katolikus templomban ünnepi áhítattal veszi kezdetét a fesztivál. Ezt követően a Gyöngyösbokréta fellépői a templomtól népviseletes felvonulását és menettáncot tartanak. A nagyszínpadnál a Himnusz és az ünnepi beszédek után indul a néptáncosok seregszemléje. Vasárnap 11 órakor szentmisét tartanak. Ezt követően délben kezdődik a népi énekesek szemléje. Az esemény szombati részét a megnyitótól egészen 16 óráig élőben követhetik a Pannon TV-ben, műsorainkban kiemelten foglalkozunk az eseménnyel.

Mobile: https://onlinestream.live/pannon-rtv/videoplayer/4695-1
Bármilyen lejátszási gond esetén ajánlott lejátszó az Smplayer (https://www.smplayer.info/)

Magyarcsernyén minden készen áll a szombaton és vasárnap megrendezendő Gyöngyösbokrétára és Durindóra. Összefogott a bánáti falu és kétszáz önkéntes vállalt feladatot a rendezvény szervezésében. A csernyeiek szeretnének jó házigazdaként bemutatkozni és bíznak abban, hogy az égiek is a segítségükre lesznek - hangzott el a Közügyekben.

A hétvégén tartják a Gyöngyösbokrétát és a Durindót

Hétvégén tartják a vajdasági népművészek legnagyobb programját, a Gyöngyösbokrétát és a Durindót.

Hétvége szombat és vasárnap.
Ma június 3-a, szombat van.
A Gyöngyösbokrétát és a Durindót
a bánáti Magyarcsernyén szervezik meg.
Ma a néptáncosoké a főszerep a Gyöngyösbokrétán.
Vasárnap a népdalénekesek lépnek színpadra a Durindón.
Vasárnap június 4-e, holnap lesz.
A fesztivál szombaton 12 óra 30 perctől kezdődik
a magyarcsernyei római katolikus templomban,
ahol misét tartanak.
A mise után a Gyöngyösbokréta fellépői
a templomtól népviseletes felvonulást
és menettáncot tartanak.
A nagyszínpadnál a Himnusz és az ünnepi beszédek után
indul a néptáncosok fellépései.
Vasárnap 11 órakor szentmisét tartanak.
Ezután 12 órakor kezdődik a népi énekesek fellépése.
Az esemény szombati részét a megnyitótól
egészen délután 4 óráig élőben nézhetik a Pannon TV-ben.
Magyarcsernyén 200 önkéntes segíti a rendezvény szervezését.
Magyarcsernyén már minden készen áll
a mai és vasárnap megrendezendő
Gyöngyösbokrétára és Durindóra.
A magyarcsernyei lakosok szeretnék,
ha a rendezvény jó házigazdái lennének.


Felhívás - Kosztolányi Dezső Irodalmi Napok

A Kosztolányi Dezső Irodalmi Napokat március 28-án és 29-én rendezik meg Szabadkán. A vajdasági diákok benevezését március 5-éig várják.

A Szabadkai Városi Könyvtár az általános iskolák hetedik és nyolcadik osztályos diákjai részére versmondó versenyt szervez, amelyre a tanulók Kosztolányi Dezső A szegény kisgyermek panaszai című kötetében szereplő művek egyikével nevezhetnek be március 5-éig. A vajdasági szintű megmérettetésre március 28-án kerül sor a Szabadkai Városi Könyvtár emeleti olvasótermében. A legjobbak jutalomban részesülnek.
A középiskolásoktól Kosztolányi felébredt 2019 tavaszán... címmel maximum 3 perces, irodalomtörténeti megközelítéssel készült videoblogot várnak a szervezők. Ez egyéni vagy csapatmunka lehet. A benevezéseket március 5-éig, a kész alkotások linkjét pedig 18-áig várják a Szabadkai Városi Könyvtár e-mail-címére. A beérkezett videoblogok szintén március 18-án kerülnek fel a könyvtár YouTube csatornájára, ahol lájkolni lehet majd az alkotásokat. A legtöbb lájkot szerzett mű a szakzsűri különdíjában részesül. Március 28-án a Szabadkai Városi Könyvtár földszintjén működő Amerikai Kuckóban levetítik az összes alkotást, ahol az egyének vagy csapatok rövid irodalomtörténeti indoklást adnak a filmmel kapcsolatban. A munkákat szakmai zsűri bírálja el, a legjobbak jutalomban részesülnek.
A benevezéseket a Szabadkai Könyvtár e-mail-címére várják: subiblioteka@gmail.com (Kosztolányi Dezső Irodalmi Napok megjelöléssel), illetve a pozester@gmail.com címre.
A Kosztolányi Dezső Irodalmi Napok tudományos tanácskozását március 29-én rendezik meg a Szabadkai Városi Könyvtárban.
A rendezvény szervezője a Szabadkai Városi Könyvtár, fő támogatója a Magyar Nemzeti Tanács és Szabadka Város önkormányzata.

Kosztolányi Dezső Napok

A Kosztolányi Dezső Napokat 2019. március 28-án és 29-én szervezik meg Szabadkán.

A Kosztolányi Dezső Napokat a Szabadkai Városi Könyvtár szervezi meg Szabadkán.
Kosztolányi Dezső egy híres szabadkai író volt.
Kosztolányi Dezső nagyon sok verset és regényt írt.
A vers egy rövid mese.
A regény egy hosszú mese.
Kosztolányi Dezső már régóta nem él.
Az általános iskola 7. és 8. osztályos tanulói verset tanulhatnak meg.
A megtanult verset 2019. március 28-án mondják el a szabadkai könyvtárban.
Ez egy versmondó verseny lesz.
A versmondó versenyen az a tanuló a legjobb, aki a legszebben mondja el a verset.
Kosztolányi Dezső egyik könyvéből kell megtanulni egy verset.
A könyv címe A szegény kisgyermek panaszai.
Ebben a könyvben sok vers van.
Ha a tanuló verset akar mondani, akkor jelentkezni kell 2019. március 5-ig az interneten.
Erre a címre küldj levelet az interneten:subiblioteka@gmail.com
Vagy ezt:pozester@gmail.com
Kérj segítséget, hogy levelet tudj küldeni az interneten.
Azok a tanulók, akik a legszebben mondják a verset, ajándékot kapnak.
Középiskolás tanulok is jelentkezhetnek a versenyre.
A középiskolás tanulóknak egy videót kell készíteniük.
A videó címe a Kosztolányi felébredt 2019 tavaszán.
A videó 3 perces lehet.
Egy vagy több tanuló is elkészítheti a videót.
Ha a középiskolás tanuló videót akar készíteni, akkor jelentkezni kell 2019. március 5-ig az interneten.
Erre a címre küldj levelet az interneten:subiblioteka@gmail.com
Vagy ezt:pozester@gmail.com
A videókat 2019. március 18-ig kell elküldeni az interneten.
Erre a címre kell elküldeni a videót:subiblioteka@gmail.com
Azok a tanulók kapnak ajándékot, akik a legjobb videót készítették.
2019. március 28-án lehet megnézni a videókat a Szabadkai Városi Könyvtárában.


Ünnepi nyitvatartások Szabadkán

Az elkövetkező időszakra vonatkozó korlátozásokról döntött a Válságkezelő Városi Törzskar.

Szabadka területén december 30-tól január 11-ig, minden nap reggel öt és este nyolc óra között tarthatnak nyitva a bevásárlóközpontok, a vendéglátóipari egységek, a szolgáltatói tevékenységet végző vállalkozások, a kiskereskedelmi tevékenységet folytató üzletek és a sportlétesítmények - erről döntött a helyi válságtörzs. Ezek alól kivételt képeznek a gyógyszertárak, az élelmiszerboltok és a benzinkutak üzemanyagtöltő részlegei, ezekre az objektumokra nem vonatkozik a nyitvatartási korlátozás. Az éttermekben pedig működhet a házhozszállítás. A kulturális intézmények hétvégén 21 óráig működhetnek. 2020. december 31-én és 2021. január 1-én azonban az éttermek, kávézók, bárok és klubok 5 órától 18 óráig tarthatnak nyitva - írja a helyi válságtörzs közleményében.

Ünnepi nyitvatartások Szabadkán

Döntést hoztak az ünnepi nyitvatartásokról Szabadka területén.

December 30-tól
január 11-ig minden nap
reggel 5 órától
este 8 óráig lehetnek
nyitva a bevásárlóközpontok,
a vendéglátóipari egységek,
a szolgáltatói tevékenységet
végző vállalkozások,
az üzletek, és
a sportlétesítmények.
Vendéglátóipari egység
például az étterem,
a kávézó, a pizzéria.
Szolgáltatói tevékenységet
végző vállalkozás
például a fodrászat,
a varroda,
a kozmetikai szalonok.
Sportlétesítmény
például a korcsolyapálya,
az uszoda.
Az éttermeknek
engedélyezett lesz
az ételek házhoz
szállítása.
A gyógyszertárak,
az élelmiszerboltok
és a benzinkutak
üzemanyagtöltő részlegei
rendesen dolgozhatnak.
A kulturális intézmények
hétvégén este 9 óráig
működhetnek.
Kulturális intézmény
például a színház,
a mozi, a múzeum.
2020. december 31-én
és 2021. január 1-jén
az éttermek, a kávézók,
a bárok és a klubok
reggel 5 órától
este 6 óráig lehetnek
nyitva Szabadka területén.


Szabadkán készen áll a melegedő a rászorulók befogadására

A Vöröskereszt helyi szervezete által az idén is 12 ágy biztosított azoknak, akik nem tudják magukat hol meghúzni a tél folyamán.

A szolgáltatást tavaly 21 rászoruló vette igénybe, de más időpontokban, így az ágyak száma elegendő lesz – mondta el a Szabadkai Magyar Rádió Napindítójában Varo Miodrag. A szabadkai népkonyhaprogram koordinátora hozzátette, hogy a melegedőt főként 60 év feletti férfiak veszik igénybe. Biztosított számukra a tisztálkodási lehetőség és a népkonyha által az élelmezés is. Az ott tartózkodás azonban szigorú feltételekhez kötött, tilos például a tudatmódosító szerek használata. A város idén 870 ezer dinárt fordít a melegedőre, azt pedig, hogy ki juthat be, a Szociális Munkaközpont dönti el. Szabadkán a melegedő tavaly óta a Radić fivérek utca 83-as szám alatt található.
Varo Miodrag, koordinátor, Népkonyha program, Szabadkai Vöröskereszt: „Ugyanúgy, ahogy más szociális segélyek esetében is, ehhez a fajta szociális segítséghez is a Szociális Munkaközpont szabja a kritériumokat. Szabadkán érdekes a helyzet, mert sok rászorulónak van saját háza, de nem lakható. Nincs se víz, se áram, se esély arra, hogy fűtsenek valahogy. Ezek az emberek szintén bemehetnek a melegedőbe, ahol meghúzhatják magukat a téli időszakban.”

Készen áll a melegedő a rászorulók számára Szabadkán

Készen áll a melegedő a rászoruló emberek befogadására Szabadkán.

A melegedőt a Vöröskereszt szervezi meg.
Idén 12 ágy van biztosítva a rászoruló embereknek
a szabadkai melegedőben.
Rászoruló ember az, akinek nincs hol laknia, nincs mit ennie.
A melegedőt tavaly 21 rászoruló ember használta.
Tavaly 2022 volt.
A 21 rászoruló ember más időpontokban volt a melegedőben,
így elég volt a 12 ágy.
Ez várhatóan idén télen is így lesz.
A melegedőt főleg 60 év feletti férfiak használják.
A melegedőben a rászorulók tisztálkodni és enni is tudnak.
A melegedőben például tilos kábítószert
vagy alkoholt fogyasztani.
A Szociális Munkaközpont dönti el, hogy ki használhatja
a szabadkai melegedőt.
Szabadkán sok rászorulónak van saját háza, de nem lakható.
Nincs se víz, se áram, és nem tudnak fűteni sem a házukban.
Ezek a rászoruló emberek is bemehetnek a melegedőbe.
Szabadkán a melegedő tavaly óta
a Radić fivérek utca 83-as címen található.


Szabadka központjában lezártak három utcát

A Szabadkai Népszínház felújítási munkálataival párhuzamosan az épülethez vezető utcákat is rendbe hozzák.

A munkálatok a tervek szerint április 20-ig tartanak. A színházépület mögött húzódó Branislav Nušić utca van lezárva, illetve a Városi Könyvtár két oldalán, a színházhoz vezető Radić fivérek és Dušan cár utcák. Az utcákat sorompókkal zárták le, és csak az ott lakók hajthatnak be, illetve az üzletek bérlői.

Lezártak 3 utcát Szabadka központjában

Tegnap lezártak 3 utcát Szabadka központjában.

Tegnap február 26-a, hétfő volt.
Az útlezárásra a Szabadkai Népszínház
felújítási munkálatai miatt volt szükség.
A munkálatok tervek szerint április 20-ig tartanak.
Ez azt jelenti, hogy ez a 3 utca április 20-ig le lesz zárva
Szabadka központjában.
A népszínház épületéhez vezető utcákat is rendbe hozzák
a munkálatok idején.
A színházépület mögötti Branislav Nušić utca van lezárva.
A Városi Könyvtár 2 oldalán, a színházhoz vezető
Radić fivérek és Dušan cár utcák is le vannak zárva.
Az utcákat sorompókkal zárták le.
Az utcákba csak az ott lakók és az üzletek bérlői hajthatnak be autóikkal.


A mai is munkaszüneti nap

A május elsejei ünnepek alatt a szabadkai közvállalatok, intézmények és egyéb létesítmények ügyeletben vagy rövidített munkaidőben szervezik meg munkájukat.

Az orvosi rendelők közül Szabadkán a 4-es számú tart ügyeletet a Halasi út 55-ös szám alatt, este 8 óráig. A postahivatalok zárva tartanak. A Subotica-trans autóbuszai vasárnapi menetrend szerint közlekednek kivéve a 6-os vonalat, amely módosított menetrend szerint közlekedik. Ma sem kell fizetni a parkolásért Szabadkán. A szemételszállítás szünetel, csak Csantavérről és Višnjevacról viszik el a háztartási hulladékot a mai napon.

A mai nap is munkaszüneti nap

Még a mai nap is munkaszüneti nap Szerbiában.

Ma május 2-a, kedd van.
Ez azt jelenti, hogy a május 1-jei ünnepek idején
a szabadkai közvállalatok, intézmények
és egyéb létesítmények ügyeletben
vagy rövidített munkaidőben dolgoznak.
Az orvosi rendelők közül Szabadkán
a 4-es számú rendelő tart ügyeletet.
Ez a Halasi út 55-ös címen található, ami este 8 óráig dolgozik.
Ma a posták zárva vannak.
A Subotica-trans autóbuszai
vasárnapi menetrend szerint közlekednek.
Csak a 6-os vonalú autóbusz közlekedik
módosított menetrend szerint.
A parkolásért ma sem kell fizetni Szabadkán.
Ma a szemételszállítás is szünetel,
csak Csantavérről és Višnjevacról viszik el
a háztartási hulladékot a mai napon.


Szombattól lezárják az aluljárót az új városházánál Szabadkán

Szombaton kezdődik a munkálatok második fázisa az új városháza melletti aluljárón Szabadkán.

Az év végéig teljes forgalomleállítás lesz ezen a szakaszon – erősítették meg a szabadkai önkormányzat illetékesei. Ez a Belgrád-Budapest gyorsvasút építési munkálatai miatt történik. Egyelőre a meglévő alternatív útvonalak állnak a polgárok rendelkezésére, azaz a Koszovó utca, a Majsai út, a Lošinj utca, a Balkáni utca, amelynek az aluljáróhoz közeli részét zúzott kővel töltik fel, hogy járható legyen, és az Újvidéki út, azaz a palicsi kerülőút. Az ígéretek szerint július 5-re elkészül az az új út, amely összeköti a Lošinj utcát a Zentai úttal, ezen az útszakaszon a szennyvíztisztítónál lehet majd lehajtani. Július 20-ra el kellene készülnie a Bajnát utca meghosszabbított szakaszának is.
Ideiglenes jelzőlámpák segítik a közlekedést a Jadrannál és a Majsai hídnál. A Đuro Đaković utcában ideiglenesen megszűnnek egyes gyalogátkelőhelyek és buszmegállók. Szombattól üzembe helyezik a nemrégiben felépített gyalogos felüljárót az új városházánál.

Szombaton kezdődik a munkálatok második része az új városháza melletti aluljárón Szabadkán.

Szombat július 1-je, holnap lesz.
Ez azt jelenti, hogy holnaptól lezárják az aluljárót
az új városházánál Szabadkán.
Az év végéig teljes forgalomleállítás lesz
ezen az útszakaszon.
A teljes útlezárás a Belgrád-Budapest gyorsvasút
építési munkálatai miatt történik.
A lakosoknak kerülőutakat kell választaniuk.
Ilyen kerülőút például a Koszovó utca, a Majsai út,
a Lošinj utca, a Balkáni utca és az Újvidéki út,
vagyis a palicsi kerülőút.
Az ígéretek szerint július 5-re elkészül
az az új út, amely összeköti a Lošinj utcát a Zentai úttal.
Július 20-ra el kellene készülnie
a Bajnát utca meghosszabbított útszakaszának is.
Ideiglenes jelzőlámpák segítik a közlekedést
a Jadrannál és a Majsai hídnál.
A Đuro Đaković utcában ideiglenesen megszűnnek
egyes gyalogátkelőhelyek és buszmegállók.
Szombattól lesz használható a nemrégiben felépített
gyalogos felüljáró az új városházánál.


Szúnyogirtás 10 vajdasági községben

Június 6-a és 21-e között Titel, Palánka, Bács, Törökbecse, Zenta, Magyarkanizsa, Csóka, Törökkanizsa, Karlóca, Belcsény területén végzik majd a kártevők írását földről, vízről és levegőből.

Szúnyogirtást végeznek 10 vajdasági községben az elkövetkező időszakban.Titel, Palánka, Bács, Törökbecse, Zenta, Magyarkanizsa, Csóka, Törökkanizsa, Karlóca, Belcsény területén végzik majd a kártevők írását földről, vízről és levegőből az időjárástól függően június 6-ától 21-ig. Az újvidéki Ciklonizació Részvénytársaság figyelmezteti a méhészeket, hogy ebben az időszakban zárják be illetve szállítsák el a kaptáraikat, mert a használatos vegyszertől a méhek is elpusztulhatnak. A méreganyag hatása három napig tart.

Szúnyogirtás 10 vajdasági községben

Június 6-a és 21-e között 10 vajdasági községben lesz szúnyogirtás.

Ma június 5-e, szombat van.
A következő 10 községben végzik majd a szúnyogirtást:
Titel, Palánka, Bács, Törökbecse,
 Zenta, Magyarkanizsa, Csóka,
Törökkanizsa, Karlóca, Belcsény.
A szúnyogirtást földről, vízről és levegőből végzik majd.
A szúnyogirtás alkalmával olyan méreganyagok
kerülnek a levegőbe, amelyek károsak
a méhekre is.
A szúnyogirtás alkalmával figyelmeztetik
a méhészeket, hogy a méhkaptáraikat zárják be,
vagy szállítsák el.
Méhkaptár olyan doboz, amelyben a méhek élnek.
A szúnyogirtáskor használt méreganyag ereje 3 napig tart.


Ismét megrendezik a Nikola Tesla-napokat Szabadkán

Az eseményt a szabadkai „Lika” Likaiak Egyesülete szervezi meg július 8-án és 16-án.

Pénteken 18 órai kezdettel Lika szépségeiről tartanak kiállítást a Szabadkai Városházán, amelyet színes zenei program kísér. A rendezvény második napján különböző tudományos munkákat, elektromos autókat és a hozzájuk tartozó töltőállomásokat mutatják be 13 óráig, szintén a Városházán.
Ezután a rendezvény átköltözik a Szabadka melletti Szentkútra, ahol számos családi programmal várják az érdeklődőket.

Újra megrendezik a Nikola Tesla-napokat Szabadkán

Július 8-án és július 16-án újra megrendezik a Nikola Tesla-napokat Szabadkán.

A rendezvényt a szabadkai
„Lika” Likaiak Egyesület szervezi meg.
Július 8-án délután 6 órai kezdettel
Lika szépségeiről tartanak kiállítást
a Szabadkai Városházán.
Holnap július 8-a, péntek lesz.
Lika 1 hegyvidék Horvátországban.
Nikola Tesla 1 nagyon híres
horvát-amerikai feltaláló, fizikus,
villamosmérnök, gépészmérnök volt.
A rendezvény második napján,
vagyis július 16-án különböző tudományos munkákat,
elektromos autókat és hozzájuk tartozó
töltőállomásokat mutatják be.
A rendezvény második napján
a programok délután 1 óráig lesznek
látogathatók a Szabadkai Városházán.
Ezután a rendezvény átköltözik
a Szabadka melletti Szentkútra,
ahol sok érdekes családi program várja az érdeklődőket.


Új magyar nyelvű Szabadka felirat a megrongált helyén

Lecserélték a szétvert városnévfeliratot a Palics felőli bejáratnál.

Az előző nagyméretű piros-fehér-zöld színű felirat június végén került ki a helyre, ahol korábban latin és cirill betűkkel volt olvasható a település neve. Majd szeptember elején megrongálták a magyar nyelvű Szabadka feliratot. Pásztor István, a Vajdasági Magyar Szövetség elnökének véleménye szerint a cselekedet valójában üzenet volt Aleksandar Vučić szerb elnöknek, viszont nekünk magyaroknak jobban fáj. Az éjszakai rongálást követően dr. Pásztor Bálint, a szabadkai Városi Képviselő-testület elnöke már reggel reagált a történtekre. Akkor azt írta, hogy a tábla rövid időn belül újra állni fog! És ahányszor csak kell újra és újra!
Kapcsolódó tartalom:

Új magyar nyelvű Szabadka felirat Palicson

Lecserélték a szétvert Szabadka feliratot a Palics felőli bejáratnál.

A nagyméretű piros-fehér-zöld színű felirat
június végén került ki Palicsra.
Itt korábban már latin és cirill betűkkel volt olvasható
a település neve.
Szeptember elején rongálták meg
a magyar nyelvű Szabadka feliratot.
Még nem lehet tudni, hogy kik voltak a rongálók.
Pásztor Istvánnak, a Vajdasági Magyar Szövetség elnökének
akkor az volt a véleménye, hogy a rongálás
valójában üzenet volt Vučić elnöknek.
A felirat tegnap óta újra a helyén áll.
Tegnap szeptember 14-e, csütörtök volt.


Februárig forgalomkorlátozás a szabadkai Harambašić utcában

A szennyvízcsatorna-hálózatot bővítik a Harambašić utcában, ezért vezetik be a forgalomkorlátozást.

Ideiglenes forgalomkorlátozás lesz a szabadkai Harambašić utcában holnaptól kezdődően egészen jövő év február közepéig - tájékoztat a Városi Közigazgatási Hivatal.
Az útlezárás a Makszim Gorkij utcától a Zombori útig húzódó szakaszra vonatkozik. Az utcában a szennyvízcsatorna-hálózatot bővítik. A kivitelező kötelessége zavartalan átjárást biztosítani az utca lakóinak a munkálatok kivitelezése idején - írják a közleményben.

Útlezárás lesz a szabadkai Harambašić utcában

Februárig útlezárás lesz a szabadkai Harambašić utcában.

Holnaptól jövő év februárig
lesz az útlezárás
a szabadkai Harambašić utcában.
Holnap augusztus 14-e,
péntek lesz.
Jövő év 2021-ben lesz.
Útlezáráskor a járművek
nem mehetnek az úton.
Jármű például az autó,
a teherautó, a motor.
Az útlezárás
a szennyvízcsatorna
építése miatt lesz
a szabadkai Harambašić utcában.
Az útlezárás
a Makszim Gorkij utcától
a Zombori útig lesz.


A szabadkai buszok minden vonalon menetrend szerint közlekednek – közölte megkeresésünkre a Subotica-trans Utasszállító Közvállalat.

A buszvezetők tegnap tiltakozást jelentettek be, mivel nem kaptak választ a január 11-én benyújtott fizetésemelési kérelmükre. A kora reggeli órákban rövidebb időre beszüntették a munkát, de 8 órára mind a városi, elővárosi és helyközi vonalakon helyreállt a rend, és a buszok a munkanapi menetrend szerint közlekednek. Információink szerint a sofőrök képviselői időközben tárgyaltak a városvezetéssel, amely felajánlotta, hogy a polgármester hétfőn várja őket megbeszélésre. Addig tehát a hétvégén is minden járaton menetrend szerint közlekednek az autóbuszok.

Minden vonalon menetrend szerint közlekednek a szabadkai buszok

Most már minden vonalon menetrend szerint közlekednek a szabadkai buszok.

A buszvezetők tegnap tiltakozást jelentettek be.
Tegnap január 26-a, csütörtök volt.
A buszvezetők azért jelentettek tiltakozást,
mert nem kaptak választ a január 11-én benyújtott
fizetésemelési kérelmükre.
Ma a kora reggeli órákban rövidebb időre
beszüntették a munkát a buszsofőrök.
Ma reggel 8 órától már minden vonalon
visszaállt a rend, és a buszok a munkanapi
menetrend szerint közlekednek.
Információk szerint Szabadka polgármestere
hétfőn várja megbeszélésre a buszsofőrök képviselőit.
Addig tehát a hétvégén is minden járaton
menetrend szerint közlekednek az autóbuszok
Szabadka területén.
Hétvége szombat és vasárnap.


Tejel az automata

Tejautomatát helyeztek ki az újvidéki Limáni piac bejáratához. Friss kecske- és tehéntejet lehet belőle vásárolni. A tehéntej literje 150 dinárba kerül, egy liter kecsketejért pedig 200 dinárt kell fizetni.

Az újvidékiek örülnek az újdonságnak. Az első naptól kezdve nagy volt a kereslet a friss tej iránt. Maja Srdanov tehéntejet vásárolt, amint hazaér, meg is fogja kóstolni - mondta. „Érdekes tapasztalat, így elsőre, útba esik, a piac bejáratánál van. A tej biztosan jó, Fruška gora-i. Egy kis változatosság.”
A friss tehéntej literje 150 dinárba kerül, egy liter kecsketej pedig 200 dinár. A használati útmutatót feltüntették a gépen, valamint a tej hőmérsékletét is le lehet olvasni. Az automata használata rendkívül egyszerű. Egy kis segítséggel a legkisebbek is használni tudják. Miloš Dragišić, Újvidék: „Tehéntejet vettem, nagyon érdekes az automata.”
Az elektronikus fizetési mód még nem elérhető az automatában, csak készpénzzel lehet fizetni.
Amennyiben otthonról hozunk üveget, azt is megtölthetjük friss tejjel, de ha nem hoztunk magunkkal, akkor az üvegautomatából 20 dinárért vásárolhatunk.
Az automata egész nap üzemel. A tej teljesen friss, fogyasztás előtt mindenféleképpen fel kell forralni, ahogyan ez a tájékoztatásban is olvasható.

Tejautomata Újvidéken

Friss kecsketejet és tehéntejet
lehet az automatából vásárolni.
A tehéntej literje 150 dinárba kerül.
A kecsketej literje 200 dinárba kerül,
ha a tejautomatából szeretnénk vásárolni.
Az első naptól kezdve sokan vásároltak
a tejautomatából Újvidéken.
Nagyon egyszerű a tejautomata használata.
Egy kis segítséggel a kisgyerekek is
használni tudják az automatát.
Most még csak készpénzzel lehet fizetni.
Ha otthonról hozunk üveget,
akkor azt is megtölthetjük friss tejjel.
Ha nem viszünk üveget, akkor az üvegautomatából
20 dinárért vásárolhatunk üveget is.
A tejautomata egész nap működik.
A tej teljesen friss, fogyasztás előtt
fontos felforralni.


Három új CTG készülékkel gazdagodott a Szabadkai Egészségház nőgyógyászati rendelője.

A diagnosztikai eszközök a várandós anyukák és születendő gyermekük megfigyelésére szolgálnak, mérik a méhösszehúzódásokat, a baba szívhangját, de készíthető velük EKG, és képesek oxigéntelítettség és testhőmérséklet mérésre is. Októberben egy új ultrahangkészülékkel is bővül majd a rendelő, ahol jelenleg 7 szakorvos orvos dolgozik a páciensekkel, de hamarosan további 3 orvossal bővül a csapat.

Korszerű készülékek a Szabadkai Egészségház nőgyógyászati rendelőjében

Korszerű készülékek kerültek a Szabadkai Egészségház nőgyógyászati rendelőjébe.

3 új CTG készülék került a Szabadkai Egészségház
nőgyógyászati rendelőjébe.
A CTG készülék olyan eszköz, amivel
a várandós anyukák és születendő gyermekük
egészségi állapotát tudják megfigyelni.
A CTG nagyon fontos orvosi készülék.
Októberben 1 új ultrahangkészülék is érkezik
a Szabadkai Egészségház nőgyógyászati rendelőjébe.
Ebben a rendelőben jelenleg
7 szakorvos dolgozik.
Hamarosan további 3 szakorvos érkezik a rendelőbe.


Élelmiszercsomag a rászorulóknak Zentán

710 tartós élelmiszercsomagot osztanak ki a rászorulók között a közeljövőben Zentán, a helyi önkormányzat és a Szociális Védelmi Központ jóvoltából.

Szociális támogatásként a községben utalványokat is kiosztanak majd, amelyek energiahordozók kifizetésére és megvételére fordíthatók 15 ezer dinár értékben. A 2022-es költségvetési tartalékokból a tartományi kormány 3 millió 600 ezer dinárt hagyott jóvá erre Zenta községnek.
Homolya Ákos, civil szervezetekkel és városrendezéssel megbízott tag, Zenta KT: „Ebből a 3 millió 600 ezer dinárból 240, 15 ezer dinár értékű utalványt hozunk létre a rászoruló polgárok részére. Elsősorban olyan polgároknak, akik a törvényileg meghatározottan szociális segítségre, segélyre jogosultak, valamint olyan nyugdíjas személyek részére, akiknek a havi nyugdíjuk értéke nem éri el a 20 ezer dináros szintet. A pénzügyi utalványra, segítségre az önkormányzatnál, illetve a végrehajtó szervnél, ami a zentai Szociális Védelmi Központ lesz.”

Élelmiszercsomag a rászoruló embereknek Zentán

Hamarosan 710 tartós élelmiszercsomagot osztanak ki a rászoruló embereknek Zentán.

A tartós élelmiszercsomagban például
tészta, konzerv, olaj, cukor, liszt van.
Zenta községben szociális támogatásként
utalványokat is kiosztanak majd.
Az utalványokat a rászoruló emberek
energiahordozók kifizetésére
és megvételére költhetik majd el.
Az utalvány értéke 15 ezer dinár lesz.
Azok a rászoruló emberek kapják
ezeket a támogatásokat,
akik szociális segítségre jogosultak.
Azok a nyugdíjas személyek is
megkapják majd ezeket a támogatásokat,
akiknek a havi nyugdíjuk nem éri el
a 20 ezer dinárt.
A pénzügyi utalványra Zenta önkormányzatánál
és a zentai Szociális Védelmi Központban
lehet majd jelentkezniük a rászoruló embereknek.


Őszi ruhabörze Felsőhegyen

A helyi Önkéntes Központ és a Kelet-Európa Misszió már kilencedik alkalommal szervezi meg az akciót. A ruhákhoz ingyen jutottak hozzá az igénylők.

A Művelődési Házban több száz őszi és téli ruhadarab közül válogathattak a helyiek, külföldi használt, viszont minőségi ruhákból. Az akció iránt minden alkalommal egyre nagyobb az érdeklődés. A helyiek úgy vélik, hogy a ruhabörze igen nagy segítség a nagycsaládosok vagy akár egyedül álló nyugdíjasok számára is.
Bicskei Ágnes, Felsőhegy: „Nekem nagyon sokat számít, mert egyedülálló vagyok, és most olyan világ van, hogy nekem nagyon sokat segít ez az egész, hogy segítenek rajtunk. Magamnak és az unokáimnak keresgélek.”
A felsőhegyi Önkéntes Központ és a Kelet-Európa Misszió közösen szervezte a ruhabörzét. Évente két-három alkalommal tartanak ilyen akciót, amikor több mint száz polgáron tudnak segíteni. A ruhák többsége mindig gazdára talál, ha pedig marad, azt a következő börzéig félreteszik.
Szokola Klarissza, a felsőhegyi Önkéntes Központ koordinátora: „Először is segíteni szeretnénk a falu lakosait, főleg a nagycsaládosokat, ahol valljuk be elég nehezen tudnak az emberek megélni. A második pedig az, hogy összetartson a falu, így összejövünk, együtt vagyunk, beszélgetünk, viccelődünk.”
Az eseményen mindenki kedvére válogathatott. A faluban számos nyugdíjas él, és több mint 20 nagycsaládot tartanak számon, akiknek különösképpen szerettek volna segíteni a szervezők.

Őszi ruhavásárt tartottak Felsőhegyen

Őszi ruhavásárt tartottak Felsőhegyen tegnap.

Tegnap november 5-e, vasárnap volt.
Idén 9. alkalommal szervezték meg a ruhavásárt a faluban.
Az érdeklődők ingyen vihették haza a ruhákat.
A felsőhegyi Művelődési Házban több száz őszi és téli ruha közül válogathattak a helyi lakosok.
Külföldi használt, minőségi ruhákból tudtak válogatni az érdeklődők.
Az akció iránt minden évben egyre nagyobb az érdeklődés.
A helyi lakosok úgy gondolják, hogy a ruhavásár
nagy segítség a nagycsaládosok vagy
az egyedülálló nyugdíjasok számára is.
A felsőhegyi Önkéntes Központ
és a Kelet-Európa Misszió közösen szervezte a ruhavásárt.
Évente legalább 2 alkalommal tartanak ilyen akciót.
Az akciónak köszönhetően több mint 100 lakosnak tudnak segíteni.
Az eseményen mindenki szabadon válogathatott.
A faluban több nyugdíjas él,
és több mint 20 nagycsalád van.
Nekik különösképpen szerettek volna segíteni a szervezők.


Éjjel-nappal foci: 2019 percen át

Ma kezdődött a 2019 perces foci elnevezésű rendezvény a zentai Sportcsarnokban.

Az eseményt 2016 óta szervezi meg a Vajdasági Magyar Szövetség Ifjúsági Fóruma. A labdarúgó torna mindig annyi percen át tart megállás nélkül, amennyi évet írunk. Ennek alapján idén 2019 percig tart, vasárnap estig. A megnyitón mások mellett jelen volt Czegledi Rudolf zentai és Fejsztámer Róbert magyarkanizsai polgármester, valamint Kormányos László VMSZ-es tartományi parlamenti képviselő.

2019 perces foci

Ma november 30-a, szombat van.
A zentai Sportcsarnokban van ma
a 2019 perces foci.
Zenta 1 város Vajdaságban.
A focitornát 2016 óta szervezik meg.
A focitornát a Vajdasági Magyar Szövetség
Ifjúsági Fóruma szervezi meg.
A labdarúgó torna mindig annyi percig tart,
amennyi évet írunk.
Idén 2019. van,
ezért a labdarúgó torna 2019 perceg tart.
A labdarúgó torna megállás nélkül tart.
A labdarúgó tornán a csapatok váltják egymást a pályán.
A labdarúgó tornára több csapat is jelentkezett.
A labdarúgó torna ugyanaz, mint a foci meccs.
A 2019 perces foci vasárnap estig tart.


Újabb gazdatüntetés lesz csütörtökön

A bejelentések szerint országszerte legalább 10 községben zárják majd le az utakat traktoraikkal a termelők, de továbbiak is csatlakozhatnak hozzájuk.

Vajdaságban biztos lesz megmozdulás Nagybecskereken, Szenttamáson, Magyarittabén és Begaszentgyörgyön.
A gazdák követeléseinek többsége az állami agrártámogatásokhoz köthető, nem elégedettek a mostani szubvenciók nagyságával és a kifizetés gyorsaságával.
A gazdatüntetés csütörtökön lesz 10 órától. Kétórásra tervezik.

Gazdatüntetés lesz csütörtökön

Bejelentések szerint újabb gazdatüntetések lesznek csütörtökön.

Csütörtök február 24-e lesz.
Szerbiában legalább 10 községben
zárják majd le az utakat traktoraikkal a termelők.
Vajdaságban is lesz gazdatüntetés csütörtökön.
Nagybecskereken, Szenttamáson
Magyarittabén és Begaszentgyörgyön is várható
gazdatüntetés csütörtökön.
A termelők elégedetlenek több döntéssel is,
amit az állam határozott meg.
Ez miatt zárják majd le az utakat
traktoraikkal a termelők.
A gazdatüntetés csütörtökön
délelőtt 10 órától kezdődik.
A gazdatüntetést 2 órásra tervezik.


Május 1-jén lép életbe az új törvény Szerbiában, amelynek értelmében kötelező lesz az adómemóriás pénztárgép használata a piacokon is.

Ezzel a döntéssel elégedetlenek a piaci árusok, és már több ízben tiltakoztak is ellene. Szerintük nemcsak a piac szellemét ölik meg, hanem több száz embernek a megélhetését is ellehetetlenítik.
A rendelet alól kivételt képeznek a bejelentett őstermelők, akik a piaci asztalokon vagy a piaci üzlethelyiségekben saját termékeiket árusítják. A szerb kormány korábban bejelentette, 200 eurónak megfelelő összeggel támogatják a kereskedőket, amiből meg tudják vásárolni a pénztárgépet.
Az árusok tanácstalanok, nagy részük nem is tudja elképzelni a pénztárgépekre való átállást. Igyekeznek minél több információt begyűjteni, és közben még mindig reménykednek, hogy mégsem lesz az egészből semmi. Egyelőre folynak az egyeztetések a piacosok és a szerbiai pénzügyminisztérium illetékesei között.
A Közügyekben Szabadi Sándor, könyvelő beszélt a pénztárgépekre vonatkozó szabályokról.

Az árusok nem tudják elképzelni a pénztárgépekre való átállást

Az árusok nagy része nem tudja elképzelni a pénztárgépekre való átállást.

Május 1-jétől kötelező lesz
pénztárgépet használniuk az árusoknak
a szerbiai piacokon is.
Ezzel az új törvénnyel elégedetlenek a piaci árusok.
Az új törvény ellen többször is
tiltakoztak a piaci árusok.
Az árusok szerint a piacokon nincs szükség
pénztárgépekre.
A törvény szerint nem kell pénztárgép azoknak
a bejelentett őstermelőknek,
akik a piaci asztalokon
vagy a piaci üzlethelyiségekben
a saját terméküket árusítják.
A szerb kormány korábban bejelentette,
hogy 200 eurós összeggel támogatja
az árusokat, amiből meg tudják vásárolni
az új pénztárgépeket.
Az árusok abban reménykednek,
hogy nem lesz a törvényből semmi,
és továbbra is a megszokott módon árulhatnak.
Most még megbeszélések zajlanak
a piacok és a szerbiai pénzügyminisztérium között.


Több fagyit is kivonnak a szerbiai piacról

Több a Mars édességipari vállalat által gyártott fagylaltot vontak ki a forgalomból etilén-oxid-szennyezettség miatt – írja a B92 hírportál.

A Snickers, a Twix és az M&Ms jégkrém a Mars franciaországi gyárában készült, innen hozták be Szerbiába. Ezekben a fagyikban az összetevőben etilén-oxid van, az uniós jogszabályok által megengedettnél magasabb szinten. A szerbiai Állatorvosi Igazgatóság elrendelte a termékek kivonását a piacról és egyben betiltotta a további behozatalt. Branislav Nedimović mezőgazdasági miniszter megerősítette, az egészségre káros jégkrémből valóban megjelent Szerbiában, de mint közölte már folyamatban van a megsemmisítésük.

Több fagyit is betiltanak Szerbiában

Több olyan fagylaltot is betiltanak Szerbiában, amit a Mars édességipari vállalat gyártott.

A Snickers, a Twix és az M&Ms nevű fagylaltok is
a Mars franciaországi gyárában készültek.
Ezeket a jégkrémeket Franciaországból
hozták be Szerbiába.
Ezeket a fagylaltokat be kell tiltani,
vagyis nem szabad árulni a boltokban.
Ezek a fagylaltok olyan anyagokat tartalmaznak,
amelyek károsak lehetnek az emberek egészségére.
Tilos lesz ezeket a fagylaltokat árulni
és behozni Szerbiába.
Branislav Nedimović elmondta, hogy ezek a jégkrémek
valóban megjelentek Szerbiában,
de már folyamatban van a megsemmisítésük.
Branislav Nedimović a szerb mezőgazdasági miniszter.


Nem változnak az üzemanyagárak

A gázolaj és a benzin maximális kiskereskedelmi ára nem változik a szerbiai benzinkutakon - közölte a Bel- és Külkereskedelmi Minisztérium.

Jövő péntekig egy 1 liter dízelért továbbra is legfeljebb 195, míg a benzinért 175 dinárt kell fizetnünk. A lakosság életszínvonalának megőrzése érdekében, és tekintettel arra, hogy a piac helyzete továbbra is instabil, Szerbia kormánya 2023. december 31-ig korlátozza az olajszármazékok árát.

Nem változnak az üzemanyagárak

Nem változik a következő 7 napban a dízel és a benzin ára sem a szerbiai benzinkutakon.

Ez azt jelenti, hogy jövő péntekig
1 liter dízelért továbbra is 195 dinárt kell fizetni.
A benzinért 175 dinárt kell fizetnünk
a szerbiai töltőállomásokon.
Töltőállomás ugyanaz, mint a benzinkút.
Az új üzemanyagárakról minden pénteken döntenek.
Az új üzemanyagárak péntek délután 3 órától érvényesek
a szerbiai benzinkutakon.
Péntek december 29-e, tegnap volt.


Több mint egymillió fiatal jelentkezett

Még ma lehet jelentkezni az állami támogatásra a 16-tól 29 éves fiataloknak Szerbiában.

Több mint egymillió szerb állampolgár igényelte már a száz eurós támogatást, amelyet az állam a járványhelyzet miatt válságenyhítési juttatásként fizet ki - jelentette be Siniša Mali. A szerb pénzügyminiszter Instagram-oldalán közzétett bejegyzésében arról ír, január 30-ig, azaz máig lehet jelentkezni a támogatásra az idp.trezor.gov.rs honlapon. A kifizetés február elsején, kedden kezdődik. Februárban egyébként a nyugdíjasok is további pénzsegélyre számíthatnak. Egyszeri, húszezer dináros támogatást kapnak február 10-én.
A post shared by Siniša Mali, MBA, CFA, CAIA (@mali_sinisa)

Még ma tudnak jelentkezni a fiatalok az állami támogatásra

Még ma tudnak jelentkezni az állami támogatásra a 16 év és 29 év közötti fiatalok Szerbiában.

Ma január 30-a, vasárnap van.
A támogatásra az idp.trezor.gov.rs
internetes oldalon tudnak jelentkezni a fiatalok.
Eddig több mint 1 millió szerb állampolgár
jelentkezett a 100 eurós állami támogatásra.
Siniša Mali elmondta, az egyszeri támogatást
a fiatalok a járványhelyzet okozta
nehézségek miatt kapják.
Siniša Mali a szerb pénzügyminiszter.
A támogatás kifizetése február 1-jén, kedden kezdődik.
Februárban a szerbiai nyugdíjasok is
pénzsegélyre számíthatnak.
Egyszeri 20 ezer dináros támogatást kapnak
február 10-én a szerbiai nyugdíjasok.


Ma kezdődik a nyugdíjak kifizetése Szerbiában

Elsőként az önálló tevékenységet végzők kategóriájába tartozó felhasználók kapják meg - értesít a Köztársasági Nyugdíj- és Rokkantbiztosítási Alap.

A katonai és mezőgazdasági nyugdíjasoknak március 4-én utalják a járandóságot, azok számára, akik bankszámlára fogadják azt. Március 6-án pedig azok is megkapják a nyugdíjat ebből a kategóriából, akik a postán veszik fel, vagy lakcímükre kérik kézbesítését. Azoknak, akik munkavállalóként mentek nyugdíjba március 10-én fizetik ki a nyugdíjat, elsőként ebben az esetben is a számlaszámra érkezik meg az összeg, a postán és az otthoni lakcímen felvevő nyugdíjasok március 13-án vehetik fel a pénzt. A Köztársasági Nyugdíj- és Rokkantbiztosítási Alap adatai alapján a januári átlagnyugdíj összege Szerbiában 37 ezer 809 dinár.

Ma kezdődik a nyugdíjak kifizetése

Ma kezdődött a nyugdíjak kifizetése Szerbiában.

Ma március 2-a, csütörtök van.
Elsőként az önálló tevékenységet végzők
csoportjába tartozó nyugdíjasok kapják meg a pénzt.
A katonai és mezőgazdasági nyugdíjasoknak
március 4-én utalják a pénzt,
azok számára, akik bankszámlára fogadják azt.
Március 4-e, szombat lesz.
Március 6-án pedig azok a katonai
és mezőgazdasági nyugdíjasok is megkapják a nyugdíjat,
akik a postán veszik fel,
vagy lakcímükre kérik a kézbesítését.
Azoknak, akik munkavállalóként mentek nyugdíjba,
március 10-én fizetik ki a nyugdíjat.
Elsőként ebben az esetben is
a számlára érkezik meg az összeg.
A postán és az otthoni lakcímen felvevő nyugdíjasok
március 13-án vehetik fel a pénzt.
A januári átlagnyugdíj összege Szerbiában 37 ezer 809 dinár volt.


Mégsem lesz kötelező májustól a piaci árusoknak a pénztárgép?

Nem hivatalos információk szerint a piaci eladók képviselői megállapodtak a szerb elnökkel és a pénzügyminiszterrel.

Mégsem kell május elsejétől adómemóriás pénztárgép a piaci árusoknak. Állítólag erről állapodtak meg a piacosok képviselői a szerb államfővel és a pénzügyminiszterrel. Már hónapok óta folyamatosan megy a vita az állam és az árusok között. Siniša Mali eddig hajthatatlannak tűnt, mondván rendet kell tenni, nem lehetnek kivételek. Az eladott portékájuk után fizessenek adót ők is – mondta a pénzügyminiszter. A piacosok tüntettek, most pedig úgy tűnik újra haladékot kaptak. A Közügyekben összefoglaltuk az eddigi történéseket.

Nem hivatalos információk szerint mégsem kell május 1-jétől pénztárgépet használniuk a piaci árusoknak.

Nem hivatalos információk szerint
a piaci eladók képviselői ezt beszélték meg
a szerb államfővel és a pénzügyminiszterrel.
A szerb államfőt Aleksandar Vučićnak hívják.
A szerb pénzügyminiszter Siniša Mali.
Már hónapok óta folyamatosan megy a vita
a szerb állam és a piaci árusok között.
A piaci árusok nem akarták, hogy kötelező legyen
a pénztárgépek használata a piacokon is.
A piaci árusok tüntetni kezdtek
az új törvény behozatala ellen.
Most úgy tűnik, hogy május 1-jétől
mégsem lesz kötelező pénztárgépet használniuk
a szerbiai piaci árusoknak.


Hosszabb nyitvatartással működnek a kisebb határátkelők Magyarország felé

A szerb-magyar határszakaszon a királyhalmi, a horgosi, valamint a gyálai, és a rábéi közúti határátkelőhely 5 órától 20 óráig tart nyitva. A többi átkelő rendes nyitvatartásban, 24 órában fogadja az utasokat. Élénkebb forgalomra kell számítani, hosszabb torlódástól azonban feltehetőleg nem kell tartani.
A román határon lévő 10 kisebb átkelő, mely csak szombaton szokott nyitva lenni, most vasárnap is nyitva lesz azok előtt akik nem küldték el vagy nem adták le a külképviseleteken a levélszavazat-csomagjukat.

A mai napon hosszabb nyitvatartással működnek a kisebb határátkelők Magyarország felé.

Ma április 3-a, vasárnap van.
Ma reggel 5 órától este 8 óráig
tartanak nyitva a kisebb határátkelők
Magyarország felé.
A szerb-magyar határszakaszokon
a királyhalmi, a horgosi, a gyálai
és a rábéi közúti határátkelőhelyek
ma reggel 5 órától este 8 óráig tartanak nyitva.
A többi szerb-magyar határátkelő
rendes nyitvatartással, 24 órában
fogadja az utasokat.
24 óra 1 egész napot jelent.
Nagyobb forgalomra kell számítani ma
a szerb-magyar határátkelőkön
a magyarországi országgyűlési választások miatt.
A román határon lévő 10 kisebb határátkelő,
amely csak szombaton szokott
nyitva lenni, most a mai napon is nyitva lesz.
Azért működnek hosszabb nyitvatartással
a kisebb határátkelők Magyarország felé,
hogy azok a külhoni magyar állampolgárok is
le tudják adni a szavazatukat a mai országgyűlési
választásokra, akik eddig még nem tették meg.


Zivatarokra figyelmeztetnek

Egész héten folytatódik a változékony időjárás, rövid idő alatt lezúduló nagyobb mennyiségű csapadékkal, villámlással, mennydörgéssel.

Helyenként jégeső, orkán erejű szél és esőzések várhatók.
Narancssárga riasztást adott ki a Köztársasági Hidrometeorológiai Intézet Vajdaság, Belgrád, Šumadija, Nyugat- és Délnyugat-Szerbia területére. Ez azt jelenti, hogy a szélsőséges időjárás veszélyes lehet az emberekre és az állatokra, illetve anyagi károkat okozhatnak.

Zivatarokra figyelmeztetnek

Egész héten folytatódik a változékony időjárás térségünkben.

Változékony időjárás az, amikor a felhős
és a napos időszakok váltogatják egymást.
Zivatarokra, nagyobb mennyiségű csapadékra,
villámlásra és mennydörgésre figyelmeztetnek.
Helyenként jégeső és viharos erősségű szél is kialakulhat.
Emiatt narancssárga riasztás van érvényben
Vajdaság, Belgrád, Šumadija,
Nyugat- és Délnyugat-Szerbia területén.
A narancssárga riasztás azt jelenti,
hogy a rossz időjárás veszélyes lehet az emberekre,
az állatokra és komoly károkat okozhat.


Áramütés miatt halt meg egy fiatal Szabadkán

Áramütés következtében életét vesztette egy fiatal Szabadkán - írja a Blic napilap.

A 21 éves O. Ć. nem hivatalos információk szerint a vasútállomáson felmászott egy tehervonatra, majd áramütés érte. A helyszínen életét vesztette. Állítólag a holttestére a szerelvény tetején találtak rá. A hatóságok elrendelték, hogy végezzék el toxikológiai vizsgálatot Újvidéken. O. Ć. a Blic értesülései szerint a tragédia előtt egy helyi szórakozóhelyen volt barátaival, onnan indult a vasúti pályaudvar felé. A napilap úgy tudja, hogy a szabadkai Svetozar Marković Gimnáziumban érettségizett, majd Újvidéken tanult.

Áramütés miatt halt meg 1 fiatal Szabadkán

Áramütés miatt halt meg 1 fiatal szombat hajnalban Szabadkán.

A fiatal a szabadkai vasútállomáson felmászott 1 vonatra.
A fiatalt megütötte az áram a vonaton, és meghalt.
A fiatal szabadkai volt.
A fiatal 21 éves volt.
A fiatal teljes nevét nem szabad kiírni.
A fiatal vezetéknevének és keresztnevének a kezdőbetűjét szabad kiírni.
A fiatal nevének kezdőbetűi O.Ć.
A fiatal halála előtt 1 szabadkai szórakozóhelyen volt barátaival.
 A rendőrök még nem tudják, hogy a fiatal miért mászott fel a vonatra.


„Ne a gyerek döntsön arról, hogy hol szeretne ülni az autóban”

Közlekedési balesetben évente átlagosan 11 gyermek veszti életét, míg 1200-an szenvednek sérüléseket - emelte ki a szerb közmédia műsorában Zlatko Belencan, a Közlekedésrendészeti Igazgatóság helyettes parancsnoka.

Hozzátette, hogy a gyerekek életét követelő balesetek 30 százalékában nem használták a biztonsági övet vagy a gyerekülést. A legutóbbi, múlt heti akciójuk során, amikor fokozottan ellenőrizték a gyerekülés használatát, azt tapasztalták, hogy 329 kiskorút nem szabályosan utaztattak. 116 gyereket az első ülésen, 213-at pedig nem a gyerekülésben, hanem az autó hátsó ülésén szállítottak a szüleik.
A gyerek nem dönthet arról, hogy elöl, vagy a gyermekülésben akar utazni, a szülő dönt, mert ő felel gyermeke biztonságáért – emelte ki  Zlatko Belencan. Elmondta, hogy a hatályos szerbiai törvények értelmében a gyerekek 12 éves korukig nem utazhatnak az autó első ülésén, gyerekülésre pedig 135 centiméteres magasságig, majd azt követően ülésmagasítóra 150 centiméteres testmagasságig van szükség. Az akció során egyébként összesen 11 ezer esetben büntettek, köztük 9 ezer sofőrt, mert nem használták a biztonsági övet.

Múlt héten a rendőrség szigorúan ellenőrizte, hogy be vannak-e kötve a gyerekek az autókban.

Nagyon fontos bekötni a biztonsági övet
a gyerekeknek is minden járműben.
A múlt heti szigorú közúti ellenőrzések során
a rendőrök azt tapasztalták,
hogy 329 kiskorút nem szabályosan utaztattak.
116 gyereket az első ülésen utaztattak,
213-at pedig nem a gyerekülésben,
hanem az autó hátsó ülésén szállítottak a szüleik.
Így veszélyes a gyerekeket utaztatni.
Évente átlagosan 11 gyermek veszti életét
közlekedési balesetben Szerbiában.
Évente 1200 gyermek sérül meg
közlekedési balesetben Szerbiában.
Sokszor azért történik haláleset,
mert nem használták a biztonsági övet
a gyerekeknek vagy nem használták a gyerekülést.
A gyerek nem dönthet arról, hogy elöl,
vagy a gyermekülésben akar utazni,
a szülő dönt, mert ő felel gyermeke biztonságáért.
Ezt nagyon fontos megérteniük a szülőknek.
A szerbiai törvények szerint a gyerekek
12 éves korukig nem utazhatnak az autó első ülésén.
A szerbiai törvények szerint gyerekülésre
135 centiméteres magasságig van szükség.
A szerbiai törvények szerint 150 centiméteres testmagasságig
már ülésmagasítóra van szükség.
A múlt heti szigorú közúti ellenőrzések során
11 ezer esetben büntettek a rendőrök.
Közülük 9 ezer sofőrt, mert nem használták
a biztonsági övet.